UKEM บวกแรงกว่า 8% โบรกฯ คาดกำไร Q1 โตเด่น
UKEM บวกแรงกว่า 8% นิวไฮในรอบกว่า 4 ปี ล่าสุด ณ เวลา 10.55 น.อยู่ที่ 2.38 บาท บวก 0.18 บาท หรือ 8.10% สูงสุดที่ 2.38 บาท ต่ำสุดที่ 2.24 บาท มูลค่าการซื้อขาย 140.56 ล้านบาท ด้าน โบรกฯ คาดกำไร Q1/60 โตโดดเด่นจากธุรกิจ Solvent
5 พ.ค. 2560

ผู้สื่อข่าวรายงานว่า ราคาหุ้นบริษัท ยูเนี่ยน ปิโตรเคมีคอล จำกัด (มหาชน) หรือ UKEM ล่าสุด ณ เวลา 10.55 น.อยู่ที่ 2.38 บาท บวก 0.18 บาท หรือ 8.10% สูงสุดที่ 2.38 บาท ต่ำสุดที่ 2.24 บาท มูลค่าการซื้อขาย 140.56 ล้านบาท ขณะที่ดัชนีหุ้นโดยรวมลบ 0.48%

โดยราคาหุ้น UKEM ปรับตัวขึ้นสูงสุดในรอบกว่า 4 ปี นับตั้งแต่ราคาอยู่ที่ 2.52 บาท เมื่อวันที่ 20 ก.พ.56
ด้าน บล.เคจีไอ (ประเทศไทย) ระบุในบทวิเคราะห์แนะนำเก็งกำไร UKEM ประเมินมีโอกาสปรับขึ้นทดสอบแนวต้านถัดไปที่ 2.46 บาท ทั้งนี้แนวโน้มผลการดำเนินงานไตรมาส 1/60 โตเด่นเมื่อเทียบช่วงเดียวกันของปีก่อน ทั้งจากธุรกิจ Solvent (สารละลายในอุตสาหกรรมต่างๆ โดยเฉพาะอุตสาหกรรมสี, รถยนต์, และยางล้อรถ เป็นต้น) และคาดจะได้รับเงินสดจากการขายหุ้น GIFT ให้กับ กองทุน Templeton 8 ล้านหุ้น + บุคคลทั่วไปอีก 2 ล้านหุ้น ที่ราคา 4.5 บาท/หุ้น ขณะที่ Valuation ยังไม่แพงด้วย Trailing PE 13 เท่า และคาดจะลดลงหลังรายงานผลประกอบการไตรมาส 1/60